Što se bili kraj sinjega mora
Što se bili kraj sinjega mora,
il je pina od mora sinjega,
il su ono bili labudovi,
il su pale na plandišću ovce?
Nije pina od mora sinjega,
nisu ono bili labudovi,
nit su ono ovce na plandišću,
veće ono ranjen dobar junak.
Na njemu se bili košuljica,
kiša pere a sunašce suši,
više glave kopje udareno,
a za kopje dobar konjic vezan.
Konjic vrišti, gospodara budi:
"Ustan gore, gospodine dragi,
pojea sam travu do korena,
a uzbio blato do kolena,
a popio vodu do kamena."
Onda veli iz gorice vila:
"Traži, konju, drugog gospodara!"
Cerče konjic slušajući vilu,
cerče vila gledajući konja.

Hrvatsko 18. stoljeće